Sukladno odredbi članka 11. Programa poticanja i razvoja poduzetništva na području Grada Delnica u 2024. godini (Službene novine Grada Delnica x/24) gradonačelnica Grada Delnica objavljuje sljedeći:

**J A V N I P O Z I V**

**za podnošenje prijava za dodjelu nepovratnih potpora iz Programa poticanja i razvoja poduzetništva na području Grada Delnica u 2024. godini**

1. **PREDMET JAVNOG POZIVA**

Predmet ovoga Javnog poziva je dodjela nepovratnih potpora iz Programa poticanja i razvoja poduzetništva na području Grada Delnica u 2024. godini kojom se provode mjere s ciljem jačanja konkurentnosti poduzetnika na tržištu, poticanja zapošljavanja te poticanje ženskog poduzetništva.

U okviru Javnog poziva realiziraju se sljedeće mjere:

**Mjera 1.1.:** Jačanje konkurentnosti poduzetnika

**Mjera 1.2.:** Poticanje obiteljskih i poljoprivrednih gospodarstava

**Mjera 1.3.:** Program razvoja ženskog poduzetništva

**Mjera 1.4.:** Podrška novim poduzetnicima

**Mjera 1.5.:** Poticanje domaće radinosti

Nepovratne potpore po Javnom pozivu dodjeljuju se sukladno Zakonu o državnim potporama i pravilima sadržanim u Uredbi Komisije EU br. 1407/2013. od 18. prosinca 2013. o primjeni članka 107. i 108. Ugovora o funkcioniranju EU na de minimis potpore (Službeni list Europske unije L 352/1)

1. **KORISNICI SREDSTAVA**

Korisnici mjera iz ovog programa mogu biti postojeći i novi mikro i mali poduzetnici sa sjedištem na području Grada Delnica izuzev trgovačkih društava kojima je osnivač Grad Delnice, obrtnici s prebivalištem na području Grada Delnica, obiteljska poljoprivredna gospodarstva i samooposkrbna poljoprivredna gospodarstva čiji nositelj ima prebivalište na području Grada Delnica te fizičke osobe na području grada Delnica koje se bave domaćom radinošću

**Mikro poduzetnici** su oni koji ne prelaze dva od tri uvjeta:

* Ukupna aktiva 350.000,00 EUR
* Prihod 700.000,00 EUR
* Prosječan broj radnika tijekom poslovne godine - 10

**Mali poduzetnici** su oni koji nisu mikro poduzetnici i koji ne prelaze dva od tri uvjeta:

* Ukupna aktiva 4.000.000,00 EUR
* Prihod 8.000.000,00 EUR
* Prosječan broj radnika tijekom poslovne godine – 50

**Obrtnik** je fizička osoba koja samostalno i trajno obavlja dopuštene gospodarske djelatnosti sa svrhom postizanja dohotka ili dobiti koja se ostvaruje proizvodnjom, prometom ili pružanjem usluga na tržištu.

**Obiteljsko poljoprivredno gospodarstvo** **(OPG)** je organizacijski oblik gospodarskog subjekta poljoprivrednika fizičke osobe koji radi stvaranja dohotka samostalno i trajno obavlja djelatnost poljoprivrede i s njom povezane dopunske djelatnosti, a temelji se na korištenju vlastitih i/ili unajmljenih proizvodnih resursa te na radu, znanju i vještinama članova obitelji, a čija je ekonomska veličina (EVPG) veća od 3.000 eura.

**Samoopskrbno poljoprivredno gospodarstvo (SOPG)** je fizička osoba poljoprivrednik koja se za osobne potrebe bavi poljoprivredom u okviru korištenja prirodnih bogatstava zemlje i prodajom odnosno zamjenom od tih djelatnosti dobivenih proizvoda u neprerađenom stanju i kojoj obavljanje gospodarske djelatnosti poljoprivrede nije glavna djelatnost, odnosno zanimanje poljoprivrednik nije glavno ili jedino zanimanje, a temelji se na korištenju vlastitih i/ili unajmljenih proizvodnih resursa te na radu, znanju i vještinama članova kućanstva i čija je ekonomska veličina (EVPG) manja ili jednaka od 3.000 €.

**Domaća radinost** podrazumijeva izradu proizvoda koju obavlja fizička osoba kod kuće osobnim radom, ako ispunjava uvjete iz propisa kojima se uređuje pojedina djelatnost.

**Novoosnovani i poduzetnici sa statusnom promjenom** razvrstavaju se u skladu sa stavcima 2., 3., 4., 5 i 6. ovoga članka na temelju pokazatelja za razdoblje od datuma osnivanja, odnosno statusne promjene do kraja njihove prve poslovne godine, odnosno zadnji dan tog razdoblja. Za potrebe razvrstavanja poduzetnici iznos prihoda preračunavaju na godišnju razinu.

1. **UVJETI DODJELE NEPOVRATNIH SREDSTAVA**

Nepovratne potpore se dodjeljuju za pokriće troškova ulaganja (dijela ili u cijelosti). Predračun ili ponuda moraju biti važeći na dan podnošenja zahtjeva u minimalnom iznosu od 600.00 EUR 800,00 EUR, 900,00 EUR odnosno 4.000,00 EUR zavisno od mjere te su također prihvatljivi i troškovi nastali od 1. siječnja 2024. godine za koje je potrebno dostaviti račun.

Prednost pri odabiru imati će prijavitelji koji nisu ostvarili potpore iz Programa poticanja i razvoja poduzetništva na području Grada Delnica i Programa poticanja i razvoja turizma na području Grada Delnica u prethodnim godinama.

Porez na dodanu vrijednost je prihvatljiv trošak ako korisnik nije u sustavu PDV-a.

Gospodarski subjekti mogu podnijeti zahtjev za potporu za samo jednu mjeru iz ovog Programa kao i Programa poticanja i razvoja turizma na području Grada Delnica u 2024. godini. Ukoliko neki gospodarski subjekt podnese više zahtjeva u obzir će se uzeti onaj s ranijim datumom podnošenja.

Nepovratne potpore ne mogu se dodijeliti:

* Gospodarskim subjektima nad kojim je otvoren stečajni postupak ili postupak likvidacije;
* Gospodarskim subjektima koje imaju dospjeli dug s osnova poreza i doprinosa za mirovinsko i zdravstveno osiguranje;[[1]](#footnote-1)
* Gospodarskim subjektima koji imaju dospjela i neplaćena dugovanja prema Gradu Delnicama na dan 31.12. 2023.;[[2]](#footnote-2)
* Gospodarskim subjektima koji su proračunski korisnici te gospodarskim subjektima u vlasništvu ili suvlasništvu Grada Delnica.

Prihvatljivi su troškovi za:

* Kupovinu nove opreme i strojeva
* Usluge i robe čija je jedinična vrijednost minimalno 350,00 EUR (ne odnosi se na stavke koje čine jednu cjelinu koje su potrebne da bi oprema, stroj i sl. moglo funkcionirati)
* Kupovinu roba i usluga koji moraju ostati u vlasništvu korisnika najmanje 3 godine

**Mjera 1.1.: Jačanje konkurentnosti poduzetnika**

Nepovratne potpore dodjeljuju se za pokriće troškova nabave te ugradnje novih strojeva i opreme za poslovanje, uvođenja oznaka kvalitete i izrade projektne dokumentacije za sufinanciranje iz fondova EU i nacionalnih fondova te druge projektne dokumentacije u visini od 4.000,00 EUR za pet (5) gospodarskih subjekata.

Prijavu podnose mikro i mali poduzetnici i obrtnici koji su u cijelosti u privatnom vlasništvu sa sjedištem odnosno prebivalištem na području Grada Delnica.

**Prijave se podnose na OBRASCU Z-DE. uz kojeg je potrebno je priložiti i:**

* izjavu o korištenim potporama male vrijednosti (Obrazac DP)
* rješenje o upisu u odgovarajući registar
* ponuda/predračun/računi za troškove nabave i ugradnje novih strojeva i opreme za poslovanje, uvođenja oznaka kvalitete i sufinanciranje troškova izrade projektne dokumentacije za sufinanciranje iz fondova EU i nacionalnih fondova te druge projektne dokumentacije (minimalno 4.000,00 EUR)
* troškovnik (Obrazac T-DE)
* opis ulaganja (Obrazac OU-DE)
* prijava poreza na dohodak za obrtnika – zadnji predani izvještaj
* račun dobiti i gubitka i bilanca - zadnji predani izvještaj
* potvrda Porezne uprave o stanju duga (ne starija od 30 dana od dana raspisivanja javnog poziva) iz koje je razvidno da nema duga s osnova poreza i doprinosa za mirovinsko i zdravstveno osiguranje
* Izjava prijavitelja da nemaju dugovanja prema Gradu Delnice na dan 31.12.2023. godine
* Izjava o davanju suglasnosti za korištenje osobnih podataka (IZ-DE)

**Mjera 1.2:. Poticanje obiteljskih samoopskrbnih i poljoprivrednih gospodarstava**

Nepovratne potpore dodjeljuju se za pokriće nabave sadnica, pripreme tla, ograđivanja, navodnjavanja, zaštite od padalina, nabave domaćih životinja i pčelinjih zajednica, nabave poljoprivredne mehanizacije ili opreme, građenja i opremanja objekata za poljoprivrednu proizvodnju, uvođenja oznaka kvalitete i troškova izrade projektnih prijedloga za sufinanciranje iz fondova EU i nacionalnih fondova te druge projektne dokumentacije u visini od 800,00 EUR po zahtjevu za šest (6) obiteljskih poljoprivrednih gospodarstava.

Prijavu podnose obiteljska poljoprivredna gospodarstva čiji nositelj ima prebivalište na području Grada Delnica.

**Prijave se podnose na OBRASCU Z-DE uz kojeg je potrebno je priložiti i:**

* izjavu o korištenim potporama male vrijednosti (Obrazac DP)
* rješenje o upisu u odgovarajući registar
* ponuda/predračun/računi za troškove nabave sadnica, pripreme tla, ograđivanja, navodnjavanja, zaštite od padalina, nabave domaćih životinja i pčelinjih zajednica, nabave poljoprivredne mehanizacije ili opreme, građenja i opremanja objekata za poljoprivrednu proizvodnju, uvođenja oznaka kvalitete i troškova izrade projektnih prijedloga za sufinanciranje iz fondova EU i nacionalnih fondova te druge projektne dokumentacije (minimalno 800,00 EUR)
* troškovnik (Obrazac T-DE)
* opis ulaganja (Obrazac OU-DE)
* prijava poreza na dohodak - zadnji predani izvještaj (ukoliko je godišnji primitak veći od 10.684.17 EUR) ili prijavu poreza na dodanu vrijednost ako su obveznici PDV-a
* potvrda Porezne uprave o stanju duga (ne starija od 30 dana od dana raspisivanja javnog poziva) iz koje je razvidno da nema duga s osnova poreza i doprinosa za mirovinsko i zdravstveno osiguranje
* Izjava prijavitelja da nemaju dugovanja prema Gradu Delnice na dan 31.12.2023. godine
* Izjava o davanju suglasnosti za korištenje osobnih podataka (IZ-DE)

**Mjera 1.3.: Program razvoja ženskog poduzetništva**

Nepovratne potpore dodjeljuju se ženama poduzetnicama za ulaganja u projekte ženskog poduzetništva kroz sufinanciranje nabave i ugradnje novih strojeva i opreme za poslovanje, sufinanciranje troškova izrade projektne dokumentacije za sufinanciranje iz fondova EU i nacionalnih fondova te druge projektne dokumentacije troškove edukacija i licenci u visini od 800,00 EUR po zahtjevu za šest (6) žena poduzetnica.

Prijavu podnose žene poduzetnice sa sjedištem ili prebivalištem na području Grada Delnica.

**Prijave se podnose na OBRASCU Z-DE. uz kojeg je potrebno je priložiti i:**

* izjavu o korištenim potporama male vrijednosti (Obrazac DP)
* rješenje o upisu u odgovarajući registar
* ponuda/predračun/računi za troškove nabave i ugradnje novih strojeva i opreme za poslovanje, radova na uređenju poslovnog prostora kao i sufinanciranje troškova izrade projektnih prijedloga za sufinanciranje iz fondova EU i nacionalnih fondova te druge projektne dokumentacije (minimalno 800,00 EUR)
* troškovnik (Obrazac T-DE)
* opis ulaganja (Obrazac OU-DE)
* prijava poreza na dohodak - zadnji predani izvještaj (ukoliko je godišnji primitak veći od 10.684.17 EUR) ili prijavu poreza na dodanu vrijednost ako su obveznici PDV-a
* račun dobiti i gubitka i bilanca - zadnji predani izvještaj
* potvrda Porezne uprave o stanju duga (ne starija od 30 dana od dana raspisivanja javnog poziva) iz koje je razvidno da nema duga s osnova poreza i doprinosa za mirovinsko i zdravstveno osiguranje
* Izjava prijavitelja da nemaju dugovanja prema Gradu Delnice na dan 31.12.2023. godine
* Izjava o davanju suglasnosti za korištenje osobnih podataka (IZ-DE)

**Mjera 1.4.: Podrška novim poduzetnicima**

Nepovratne potpore dodjeljuju se novim poduzetnicima registriranim nakon 1. siječnja 2022. godine za sufinanciranje nabave i ugradnje novih strojeva i opreme za poslovanje, subvencija nabave sadnica, pripreme tla, ograđivanja, navodnjavanja, zaštite od padalina, nabave domaćih životinja i pčelinjih zajednica, nabave poljoprivredne mehanizacije ili opreme, građenja i opremanja objekata za poljoprivrednu proizvodnju, uvođenja oznaka kvalitete, troškove licenci i edukacija, podrškom pokretanju poslovanja kroz sufinanciranje troškova poslovanja kao i sufinanciranje troškova izrade projektne dokumentacije za sufinanciranje iz fondova EU i nacionalnih fondova te druge projektne dokumentacije u visini od 900,00 EUR po zahtjevu za dva (2) nova poduzetnika

**Prijave se podnose na OBRASCU Z-DE. uz kojeg je potrebno je priložiti i:**

* izjavu o korištenim potporama male vrijednosti (Obrazac DP)
* rješenje o upisu u odgovarajući registar
* ponuda/predračun/računi za troškove nabave i ugradnje novih strojeva i opreme za poslovanje, subvencija nabave sadnica, pripreme tla, ograđivanja, navodnjavanja, zaštite od padalina, nabave domaćih životinja i pčelinjih zajednica, nabave poljoprivredne mehanizacije ili opreme, građenja i opremanja objekata za poljoprivrednu proizvodnju, uvođenja oznaka kvalitete, troškove licenci i edukacija, podrškom pokretanju poslovanja kroz sufinanciranje troškova poslovanja kao i sufinanciranje troškova izrade projektne dokumentacije za sufinanciranje iz fondova EU i nacionalnih fondova te druge projektne dokumentacije (minimalno 900,00 EUR)
* troškovnik (Obrazac T-DE)
* opis ulaganja (Obrazac OU-DE)
* prijava poreza na dohodak - zadnji predani izvještaj (ukoliko je godišnji primitak veći od 10.684.17 EUR) ili prijavu poreza na dodanu vrijednost ako su obveznici PDV-a
* potvrda Porezne uprave o stanju duga (ne starija od 30 dana od dana raspisivanja javnog poziva) iz koje je razvidno da nema duga s osnova poreza i doprinosa za mirovinsko i zdravstveno osiguranje
* Izjava prijavitelja da nemaju dugovanja prema Gradu Delnice na dan 31.12.2023. godine
* Izjava o davanju suglasnosti za korištenje osobnih podataka (IZ-DE)

**Mjera 1.5.: Poticanje domaće radinosti**

Nepovratne potpore dodjeljuju se nositeljima domaće radinosti na području grada Delnica za unapređenje tehnoloških postupaka, poboljšanja kvalitete ili proširenja ponude u visini od 8600,00 EUR po zahtjevu za jednu (1) domaću radinost

**Prijave se podnose na OBRASCU Z-DE. uz kojeg je potrebno je priložiti i:**

* izjavu o korištenim potporama male vrijednosti (Obrazac DP)
* rješenje o upisu u odgovarajući registar
* ponuda/predračun/računi za troškove nabave i ugradnje novih strojeva i opreme za poslovanje, troškove licenci i edukacija, podrškom pokretanju poslovanja kroz sufinanciranje troškova poslovanja kao i sufinanciranje troškova izrade projektne dokumentacije za sufinanciranje iz fondova EU i nacionalnih fondova te druge projektne dokumentacije (minimalno 600,00 EUR)
* troškovnik (Obrazac T-DE)
* opis ulaganja (Obrazac OU-DE)
* prijava poreza na dohodak - zadnji predani izvještaj (ukoliko je godišnji primitak veći od 10.684.17 EUR) ili prijavu poreza na dodanu vrijednost ako su obveznici PDV-a
* potvrda Porezne uprave o stanju duga (ne starija od 30 dana od dana raspisivanja javnog poziva) iz koje je razvidno da nema duga s osnova poreza i doprinosa za mirovinsko i zdravstveno osiguranje
* Izjava prijavitelja da nemaju dugovanja prema Gradu Delnice na dan 31.12.2023. godine
* Izjava o davanju suglasnosti za korištenje osobnih podataka (IZ-DE)

**NAPOMENA ZA MJERE 1.1., 1.2., 1.3.,1.4. i 1.5.:** Novoosnovani poduzetnici nisu obvezni priložiti prijavu poreza na dohodak za obrtnika za 2023. godinu (osim obrtnika koji su počeli s obavljanjem djelatnosti koji podnose izvješća za razdoblje poslovanja) te račun dobiti i gubitka i bilancu za 2023. godinu (osim poduzetnika koji su počeli s obavljanjem djelatnosti koji podnose izvješća za razdoblje poslovanja).

1. **PODNOŠENJE PRIJAVA**

Prijave na Javni poziv podnose se Gradu Delnice na obrascima prijave naznačenima u ovom Javnom pozivu s traženom i potpunom dokumentacijom.

Prijava se može predati preporučenom poštom ili neposredno u pisarnicu Grada Delnica, Trg 138. brigade HV 4, 51300 Delnice, s naznakom– Javni poziv za podnošenje prijava za dodjelu nepovratnih potpora iz Programa poticanja i razvoja poduzetništva na području grada Delnica u 2024. godini s naznakom mjere za koju se prijava podnosi" (npr. 1.1, 1.2, 1.3, 1.4.,1.5.).

Sve obrasce za prijavu na Javni poziv podnositelji zahtjeva mogu podići u Pisarnici Grada Delnica, soba 17, Trg 138. brigade HV 4, Delnice ili na mrežnoj stranici Grada Delnica http://www.delnice.hr.

Po ovom Javnom pozivu nije moguće dobiti potporu za više mjera.

Dokumente zahtijevane po ovom Javnom pozivu moguće je dostaviti u preslikama. Grad Delnice zadržava pravo zatražiti uvid u izvornike istih. Izvornik mora odgovarati prethodno dostavljenoj preslici.

Povjerenstvo za odabir može zatražiti pojašnjenje ili dodatnu dokumentaciju.

Nepotpune prijave neće se razmatrati.

1. **POSTUPAK DODJELE**

Javni poziv otvoren je zaključno do **xx. xxxxxx. 2024. godine**.

Zahtjevi se obrađuju prema redoslijedu podnesene potpune prijave prema uvjetima iz ovoga Javnog poziva.

Dopuštenost potpore male vrijednosti ocjenjuje Povjerenstvo sukladno Uredbi, odnosno odredbama propisa o potporama male vrijednosti.

Na osnovu provedenog Javnog poziva, bodovanja sukladno kriterijima (nalaze se u prilogu Javnog poziva) i ocjene dopuštenosti, na prijedlog Povjerenstva za dodjelu nepovratnih potpora iz Programa mjera za poticanje i razvoja poduzetništva na području Grada Delnica u 2024. godini, gradonačelnica Grada Delnica donosi Odluku o dodjeli potpora.

Povjerenstvo za dodjelu potpora izrađuje rang listu sukladno utvrđenim bodovima, a prema kriterijima koji su definirani na obrascu K-DE. Ukoliko više podnositelja ostvare isti broj bodova u obzir se uzima vrijeme podnošenja zahtjeva (dan, sat, minuta).

Podnositelji koji ostvaruju bodove sukladno točki 6. obrasca K-DE moraju priložiti dodatnu dokumentaciju kojom dokazuju ostvarivanje dodatnih bodova (dokaz o invaliditetu, tradicijskom obrtu, znaku kvalitete, izvode kojima se dokazuju plaćeni računi).

O dodijeljenoj potpori male vrijednosti izvješćuje se Ministarstvo financija Republike Hrvatske.

1. **Ostale odredbe**

Ovaj Javni poziv objavljuje se na mrežnoj stranici Grada Delnica <http://www.delnice.hr/> i Oglasnoj ploči Grada Delnica, a obavijest o Javnom pozivu objavljuje se i u dnevnom tisku i Radiju Gorski kotar.

Dodatne informacije o Programu odnosno Javnom pozivu mogu se dobiti e-mail: [tibor@delnice.hr](mailto:tibor@delnice.hr)

KLASA: 311-02/24-01/01

URBROJ: 2170-6-30-5-24-3

Delnice, xx. lipnja 2024. godine

Gradonačelnica

Katarina Mihelčić, dipl. ing. agr.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. osim ako im je odgođena naplata ili odobrena obročna otplata koja se redovito podmiruje [↑](#footnote-ref-1)
2. osim ako im je odgođena naplata ili odobrena obročna otplata koja se redovito podmiruje [↑](#footnote-ref-2)